# Sheku Kanneh-Mason

Sheku Kanneh-Mason (nascut el 1999) és un violoncel·lista britànic que el 2016 va guanyar el BBC Young Musician of the Year.

## Biografia

Sheku Kanneh-Mason va créixer a Nottingham, Anglaterra. És el tercer dels set fills de Stuart Mason (un director empresarial) i Kadiatu Kanneh (una professora universitària), i va començar a tocar el cello als sis anys, havent començat primer amb el violí. Als nou anys va passar l'examen de grau de cello amb les notes més altes del Regne Unit, i va guanyar el premi Marguerite Swan Memorial. També als nou anys va guanyar una beca júnior al ABRSM per entrar a l'Acadèmia de la Royal Academy of Music, on va tenir el mestratge de Ben Davies. Kanneh-Mason va rebre classes com a alumne de la Trinity School, de Nottingham, on va estudiar els Advanced Level de Música, Matemàtiques i Física.
El 2015, ell i els seus germans van competir a Britain's Got Talent com els The Kanneh-Masons. Va guanyar el títol BBC's Young Musician of the Year el maig de 2016, després de dir a The Observer que aparèixer a Britain's Got Talent havia estat "una experiència bona per aprendre a tocar davant de moltes persones, amb càmeres i entrevistes". Quan es va presentar a la BBC Young Musician hi havia menys càmeres així que no vaig sentir tanta pressió."
Kanneh-Mason és un membre de la Chineke! Orquestra, fundada per Chi-chi Nwanoku per a músics de música clàssica negres i d'altres ètnies minoritàries; la seva germana Isata Kanneh-Mason i el seu germà Braimah Kanneh-Mason també en són membres. El 2016, Kanneh-Mason va dir a Tom Service, de The Guardian:
   "Chineke! és un projecte inspirador. Rarament vaig a un concert i veig aquesta diversitat en una orquestra. O en el públic. Tenint aquesta orquestra sens dubte canviarà la cultura. És tan important que toquem música de compositors negres, també, com la peça de Josep Bologne de Saint-George que farem al setembre."
El novembre de 2016, Kanneh-Mason va protagonitzar un documental de la BBC Four amb el títol Young, Gifted and Classical: The Making of a Maestro. El mes següent, va ser entrevistat pel programa Front Row de BBC Radio 4 com un dels guanyadors del món de l'espectacle de l'any.
El gener de 2018, es va saber que Kanneh-Mason havia donat 3,000£ al seu antic institut, permetent a deu alumnes continuar els estudis de cello.

## Influències musicals

Kanneh-Mason ha citat els violoncel·listes Jacqueline du Pré i Mstislav Rostropóvitx com els seus "herois musicals", a més a més del cantant Bob Marley.

## Carrera

Sheku Kanneh-Mason va signar un contracte amb la discogràfica Decca Classics el novembre de 2016. El contracte discogràfic va ser signat a dins d'un autobús del Nottingham City Transport al que les autoritats havien donat el seu nom després que guanyés el BBC Young Musician Contest. La discogràfica va anunciar que en el seu primer enregistrament presentaria la peça amb què va guanyar el premi, el Concert per a violoncel núm. 1 (Xostakóvitx).
Kanneh-Mason va actuar el 2017 als Premis BAFTA que es van celebrar al Royal Albert Hall de Londres. El mateix any va ser el solista del concert de la Chineke! L'actuació al BBC Proms, amb el Rondó en Sol Major d'Antonín Dvořák.
A principis de febrer de 2018 la BBC va dir que l'àlbum de Kanneh-Mason Inspiration era "el debut britànic més venut de l'any", entrant al número 18 de la llista UK Albums Chart, i aconseguint el número 1 a la secció de música clàssica, aconseguint també 2,5 milions de reproduccions a Spotify.

## Premis

Kanneh-Mason va ser el guanyador de l'edició de 2016 dels BBC Young Musician of the Year. Un altre premi que ha guanyat és el de Young Instrumentalist Duet Prize 2016 de la Royal Philarmonic Society. El juny de 2017 va ser nominat a la categoria 'Clàssica' dels South Bank Sky Arts Awards, que va guanyar.

## Discografia

Coincidint amb la seva actuació als BAFTA el febrer 2017, Kanneh-Mason va publicar el seu EP de debut amb tres pistes, enregistrades als Abb L'EP de tres pistes va ser enregistrat als Abbey Road Studios.
* Pau Casals, Song of the Birds, acc. Isata Kanneh-Mason
* Ernest Bloch, Abodah, arr. Sheku Kanneh-Mason
* Gabriel Fauré, Après un rêve
Aquestes pistes venien precedides per l'èxit viral de la seva versió Al·leluia de Leonard Cohen, arranjat per Tom Hodge. Sheku va tocar aquest arranjament als premis BAFTA el febrer de 2017. També ha enregistrat els Requiebros de Gaspar Cassadó.

## Referències

* ↑ «17-year-old cellist Sheku Kanneh-Mason signs to Decca Classics». Newsquest, 10-11-2016. [Consulta: 22 novembre 2016].
* ↑ Crampton, Caroline «Sheku Kanneh-Mason on football, maths and Shostakovich». New Statesman [Londres], 04-09-2016 [Consulta: 30 novembre 2016].
* ↑ Jaward, Isa «Sheku Kanneh-Mason: ‘I’ve always felt that I fitted in'». The Observer [Londres], 20-11-2016 [Consulta: 22 novembre 2016].
* ↑ Freeman-Attwood, Jonathan. «The Principal's Blog: Congratulations, Sheku». Royal Academy of Music, 16-05-2016. Arxivat de l'original el 26 de juliol 2016. [Consulta: 29 novembre 2016].
* ↑ «Nottingham comprehensive school teenager wins BBC Young Musician competition with 'electric' performance». The Daily Telegraph [Londres], 16-05-2016 [Consulta: 22 novembre 2016].
* ↑ NottmPostEG «BBC Young Musician of the Year 2016 Sheku Kanneh-Mason on his Royal Concert Hall debut». Nottingham Post [Nottingham], 19-10-2016 [Consulta: 29 novembre 2016].
* ↑ Davies, Ben. «Behind the talent», 31-08-2016. Arxivat de l'original el 24 de novembre 2016. [Consulta: 22 novembre 2016].
* ↑ «Sheku Kanneh-Mason: Strings». BBC. [Consulta: 24 novembre 2016].
* ↑ Service, Tom «Sheku Kanneh-Mason: 'Classical music isn't elitist – the problem is it's expensive'». The Guardian [London], 01-09-2016 [Consulta: 22 novembre 2016].
* ↑ Narrator Sophie Okonedo, Director: Eddie Hutton-Mills, Producer: Clare Bradbury, Production Company: Outline Productions Ltd «Young, Gifted and Classical: The Making of a Maestro». BBC Four. Black and British (BBC), 20-11-2016. « »
* ↑ Presenter Kirsty Lang; Producer: Hannah Robins «Award Winners of 2016». BBC Radio 4. Front Row (BBC), Min:25:32"'", 27 December 2016 [Consulta: 27 December 2016]. « »
* ↑ «Young, gifted and giving back», 06-01-2018. [Consulta: 6 gener 2018].
* ↑ Wright, Katy. «Sheku Kanneh-Mason signs with Decca Classics». Rhinegold Publishing, 10-11-2016. [Consulta: 29 novembre 2016].
* ↑ «Winners Announced for the EE British Academy Film Awards in 2017». British Academy of Film and Television Arts, 12-02-2017. [Consulta: 9 setembre 2017].
* ↑ Conductor Kevin John Edusei; Musician: Sheku Kanneh-Mason; Singer: Jeanine De Bique; Orchestra: Chineke!; Producer: Sasha Duncan; Director: Oliver Macfarlane «Chineke!: 2017». BBC Four. The Proms (BBC), Min:15:55"'", 08-09-2017 [Consulta: 9 setembre 2017]. « »
* ↑ Savage, Mark. «Sheku Kanneh-Mason breaks UK chart record», 02-02-2018. [Consulta: 6 febrer 2018].
* ↑ «RPS Duet Prize Winners Announced Arxivat 2018-06-14 a Wayback Machine.». Royal Philharmonic Society, 05-05-2016. [Consulta: 29 novembre 2016].
* ↑ «Nottingham City Transport honours Nottingham-born BBC Young Musician 2016, Sheku Kanneh-Mason, with his very own bus! Arxivat 2018-06-14 a Wayback Machine.». Nottingham City Transport, 13-09-2016. [Consulta: 1 December 2016].
* ↑ Doran, Sarah «The Crown and Harry Potter nominated in 2017 South Bank Sky Arts Awards». Radio Times [London], 06-06-2017 [Consulta: 10 setembre 2017].
* ↑ Dickson, Andrew. «30 and under: Meet the young stars of the Proms 2017». BBC, 17-08-2017. [Consulta: 10 setembre 2017].
* ↑ «Watch: Cellist Sheku Kanneh-Mason on BAFTA performance». ITV, 13-02-2017. [Consulta: 10 setembre 2017].
* ↑ «Requiebros Arxivat 2018-01-01 a Wayback Machine.». BBC. [Consulta: 10 setembre 2017].